На основу члана 37 Статута града Ниша ("Службени лист града Ниша", број 88/08),

Скупштина Града Ниша на седници одржаној \_\_\_\_\_\_2016. године донела је

**Р Е Ш Е Њ Е**

I **УСВАЈА СЕ** Извештај о раду и пословању Установе Нишки културни центар за 2015. годину, број 243 од 01.03.2016. године, који је Одлуком број 253 од 02.03.2016.године, усвојио Управни одбор Установе.

II Решење доставити Установи Нишки културни центар, Управи за културу и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду јавних предузећа, установа и других јавних служби чији је оснивач или већински власник Град.

Управни одбор Установе Нишки културни центар, на својој редовној седници одржаној 02.03.2016.године,, усвојио је Извештај о раду и пословању Установе Нишки културни центар за 2015. годину, број 243 од 01.03.2016. године и доставио га Управи за културу.

Током 2015. године Нишки културни центар је самостално или у сарадњи са другим установама, организовао близу 400 концепцијски разноврсних програма који прате актуелности из књижевног, музичког, филмског, ликовног, драмског и образовног живота града, региона и државе.

Установа Нишки културни центар је током 2015. године била организатор и реализатор традиционалних градских манифестација - Филмски сусрети, Nisomnia, Књижевна колонија, НИМУС као и градске славе „Свети Цар Константин и Царица Јелена“. Такође, успешно је реализовала и низ других манифестација (Нишки сајам књига и графике, Мини Фест, Међународну колонију уметничке фотографије, Дечију уметничку колонију „Грачаница“, Награду „Стеван Сремац“ итд). У области издаваштва ова установа је начинила значајне издавачке резултате. Уз три свеске часописа “Градина“ објављено је и шест посебних издања у оквиру библиотеке Домаћи писци и филмска литература. Сва издања пратиле су промоције које су биле медијски изузетно запажене.

Имајући у виду да је Извештај о раду и пословању Установе Нишки културни центар за 2016. годину, сачињен у складу са законом и прописима Града, као и циљевима садржаним у оснивачком акту Установе, Управа за културу предлаже доношење Решења као у диспозитиву.

Начелник

Управе за културу

Небојша Стевановић